Renat Dadaşov

Renat Dadaşov () — Polşanın "Motor Lublin" klubunda və Azərbaycan milli futbol komandasında çıxış edən azərbaycanlı futbolçu.

 Həyatı 
Renat Dadaşov 17 may 1999-cu ildə Almaniyanın Hessen əyalətindəki Rüdeshaym qəsəbəsində anadan olub. Əslən ləzgidirДагестанский футболист перешел в клуб английской премьер-лиги . Atası Oleq cavan yaşlarında su polosu üzrə Azərbaycan millisində oynayıb. Renatın böyük qardaşı Rüfət Dadaşov da hal-hazırda Azərbaycan millisinin üzvüdür.

 Klub karyerası 
 Ayntraxt Frankfurt 
19 may 2017-ci ildə Dadaşov Bundesliqa klublarından Ayntraxt Frankfurtla 3 illik müqavilə imzaladı. O, Ayntraxtın 19 yaşadək futbolçulardan ibarət komandasında oynayarkən 22 matça 14 qol vurmuş, 9 assist etmişdir.

 Eştoril 
11 iyun 2018-ci ildə Dadaşov Portuqal klublarından Eştorillə 2 illik müqavilə imzaladı. O, klubda ilk rəsmi matçına "Porto"nun əvəzedicilərdən ibarət komandasıyla qarşılaşmada çıxdı.Renat Dadaşov Portuqaliyada debüt etdi , qol.az Həmin matçda Eştoril rəqibinə 4–0 hesabı ilə qalib gəlmişdi. İlk qolunu isə həmin ilin 18 avqustunda vurdu.

 Vulverhempton Vonderers 
6 avqust 2019-cu ildə Dadaşov ingilis klublarından "Vulverhempton Vonderers"ə transfer olub. O, bu klubla 4 illik müqavilə imzalayıb. 10 yanvar 2020-ci ildƏ Vulverhemton U-23-ün heyətində Premyer Liqa 2 turnirinin 1-ci Divizionunda Blekbörn U-23-ə qarşı oyunda 86 dəqiqə oyun keçirdi və bu onun üçün debüt oldu.Renat Dadaşov rəsmən İngiltərə Premyer Liqası klubunda , qol.az
Bir neçə gün sonra Vulverhpton Tivideyl ilə yoxlama matçı keçirdi və 6:0 qələbə qazandı. Renat bu matçda dubl etməklə diqqət mərkəzinə düşdü.

 Pasuş de Ferreyra 
Vulverhempton daha sonra Renatı dərhal Portuqaliyanın digər klubu "Pasuş de Ferreyra"ya bir mövsümlük icarəyə verib.Renat Dadaşov: “Canavar” olmaq inanılmazdı” , futbolinfo.az

 Ankaragücü 
Dadaşov 8 avqust 2024-cü ildə Türkiyənin "Ankaragücü" klubu ilə iki illik müqavilə imzalayıb. 20 fevral 2025-ci ildə o, klub ilə olan müqaviləsini ləvğ edib.

 Radomyak Radom 
24 fevral 2025-ci ildə Polşanın "Radomyak Radom" klubu Dadaşov ilə müddəti sonradan uzatmaq şərti ilə 2025-ci ilin iyununa qədər müqavilə imzalayıb.

 Motor Lublin 
Dadaşov 15 iyul 2025-ci ildə Polşanın "Motor Lublin" klubu ilə növbəti mövsüm uzatma seçimi ilə bir illik müqavilə imzlayıb.

 Yığma karyerası 
Almaniyada azərbaycanlı ailəsində dünyaya göz açan Renatın iki millidə də oynamaq imkanı var idi. O, 2014-cü ildə qısa müddətdə Azərbaycanın U16 yaş qrupu üzrə millisində çıxış edib. O, sonradan U16 yaş qrupu üzrə millisinə dəvət alıb. O, ümidləri doğrultdu və 6 matçda 4 qol vurdu. 2015-ci ilin sentyabrında Almaniyanın U17 yaş qrupu üzrə millisində debüt edən Dadaşov millidə 15 matçda 13 qol vurması ilə diqqətləri özünə cəlb etdi. O hətta milliylə 2016-cı ildə 17 yaşlı oğlanlar arasında Avropa çempionatında yarı finala qədər irəlilədi.

2017-ci ilin əvvəlində AFFA tərəfindən Renatın Azərbaycan millisində oynayacağı ictimaiyyətə elan olundu. Almaniyanın Bild dərgisinin bildirdiyinə görə, Renat Dadaşov 1 milyon dollar pul müqabilində Azərbaycan yığmasında oynamağa razı olub. Bundan başqa futbolçuya həm də ev verilib. Lakin AFFA-nın baş katibi Elxan Məmmədov Renat Dadaşova yığmada oynaması üçün federasiya tərəfindən pul və ev verilməsi xəbərini inkar edib.AFFA-nın baş katibi: "Futbolçularımız dünya çempionlarına qarşı cəsarətli oyun sərgilədilər" Renat həmin ilin sentyabrın 4-də DÇ-2018-in seçmə mərhələsində San-Marino millisi ilə matçda debüt edib.Renat Dadaşov yığmamızda debüt etdi , qol.az

 İstinadlar 

Kateqoriya:Legioner Azərbaycan futbolçuları

Kateqoriya:Ayntraxt Frankfurt FK oyunçuları
Kateqoriya:Ləzgiəsilli azərbaycanlılar
Kateqoriya:Azərbaycan milli futbol komandasının oyunçuları
Kateqoriya:Azərbaycan U-21 milli futbol komandasının oyunçuları
Kateqoriya:Vulverhempton Uonderers FK oyunçuları
Kateqoriya:Portuqaliya Premiera Liqası oyunçuları
Kateqoriya:Almaniyanın kişi futbolçuları
Kateqoriya:İsveçrə Super Liqası oyunçuları
Kateqoriya:Ekstraklasa oyunçuları
Kateqoriya:Türkiyə Super Liqası oyunçuları
Kateqoriya:Azərbaycan milli gənclər futbol komandasının oyunçuları
Kateqoriya:Hatayspor FK oyunçuları